**Apátistvánfalva Község Önkormányzat Képviselő-testületének 8/2013. ( VI. 24.) önkormányzati rendelete az anyakönyvi eljárásról, az egyes anyakönyvi és családi események engedélyezésének szabályairól, valamint az azokért fizetendő díjak mértékéről**

***(Módosította: a 3/2016.(II.22.) önkormányzati rendelet)***

*Apátistvánfalva Község Önkormányzatának Képviselő- testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatokról szóló 2011. évi CLXXXIX törvény 42.§ 1. pontjában meghatározott feladatkörében eljárva a Magyar Köztársaság minisztériumainak felsorolásáról szóló 2010. évi XLII törvénnyel összefüggésben szükséges törvénymódosításokról és az egyes iparjogvédelmi tárgyú törvények módosításáról szóló 2010. évi CXLVIII. tv. alapján a következőket rendeli el:*

1. *§ [[1]](#footnote-1)*

*2. §[[2]](#footnote-2)(1) Apátistvánfalva Községi Önkormányzat (a továbbiakban: Önkormányzat)*

*házasságkötésre alkalmas hivatali helyiségként az Apátistvánfalva*, *Fő út 107. szám alatti Klubkönyvtárat és a polgármesteri irodahelyiséget biztosítja.*

 *(2) A hivatali helyiségen kívüli házasságkötést a házasságkötési szándék bejelentésekor lehet kérni. A kérelem benyújtására a közigazgatási hatósági eljárás és szolgáltatás általános szabályairól szóló 2004. évi CXL. törvény szabályai vonatkoznak.*

*(3) A kérelem tartalmazza továbbá:*

*a) a helyszín megjelölését pontos cím, azaz település, utca, házszám feltüntetésével, utca, házszám hiányában helyrajzi szám feltüntetésével,*

*b) a házasságkötés pontos idejét az év, hónap, nap, óra, perc megjelölésével és*

*c) nyilatkozatot a házasságkötéssel kapcsolatos költségek kérelmező általi viseléséről.*

*(4) Hivatali helyiségen kívüli anyakönyvi eseményt hivatali munkaidőn belül csak ügyfélfogadási időn kívül lehet lebonyolítani.*

*(5) Hivatali helyiségen kívüli anyakönyvi esemény engedélyezése során figyelemmel kell lenni a már előjegyzésbe vett anyakönyvi eseményekre, azok lebonyolítását az engedélyezendő hivatalon kívüli anyakönyvi esemény nem veszélyeztetheti.*

*(6) A fenti szabályzatoktól a 3§ (2) bekezdésében foglalt esetekben lehet csak eltérni.*

1. *§ (1) Az anyakönyvi esemény hivatali helyiségen kívül történő lebonyolításának díját a rendelet 1. melléklete tartalmazza.*

*(2)Rendkívüli körülmény esetében, különös tekintettel a házasulók,[[3]](#footnote-3) valamelyikének közeli halállal fenyegető egészségi állapota esetében[[4]](#footnote-4) lakáson lebonyolított anyakönyvi esemény díjmentes.*

1. *§ (1) [[5]](#footnote-5)*

 *(2) A Közös Önkormányzati Hivatal ügyrendjében meghatározott hivatali munkaidőn kívüli anyakönyvi esemény lebonyolításának díja az 1. melléklet szerint kerül megállapításra, amely a díjat számla ellenében az Önkormányzat költségvetési számlájára legkésőbb a rendezvényt megelőző napig be kell fizetni.*

*(3) Amennyiben az esemény elmarad és azt a tervezett időpontja előtt legalább 5 nappal korábban bejelentik, a szolgáltatási díjat az Önkormányzat visszafizeti.*

*(4) Az 1. mellékletben meghatározott díjak a Közös Önkormányzati Hivatal bevételét képezik azzal, hogy az 1. melléklet szerinti bevétel 50%-a külön megbízási szerződés alapján az eljáró, közreműködő anyakönyvvezetőt illeti meg.*

1. *§ Az anyakönyvi esemény lebonyolításának további költségeit a Képviselő- testület külön határozatban határozza meg.*
2. *§ Jelen rendelet 2013. július 1-jén lép hatályba, rendelkezéseit a hatályba lépését követően bejelentett anyakönyvi eseményekre kell alkalmazni.*
3. A 3/2016.(II.22) önkormányzati rendelet 2016.március 1-jén lép hatályba, rendelkezéseit a hatálybalépését követően bejelentett anyakönyvi eseményekre kell alkalmazni.
4. Ez a rendelet 2016.március 1-jén lép hatályba, rendelkezéseit a hatálybalépését követően bejelentett anyakönyvi eseményekre kell alkalmazni.
5. *[[6]](#footnote-6)melléklet a 8/2013. ( VI. 24.) önkormányzati rendelethez*

*A hivatali helyiségen kívüli, valamint a hivatali munkaidőn kívül történő házasságkötés esetén fizetendő díjak:*

 *1.Hivatali helyiségben, hivatali munkaidőn kívül: 17.500 forint\**

 *2. Hivatali helyiségen kívül, hivatali munkaidőben: 13.000 forint\**

 *3. Hivatali helyiségen kívül, hivatali munkaidőn kívül: 17.500 forint\**

*\*A díjak az általános forgalmi adót is tartalmazzák!*

1. Hatályon kívül helyezte a 3/2016.(II.22.) önkormányzati rendelet 3.§.- a. Hatályos: 2016.március 1.-től, rendelkezéseit a hatálybalépését követően bejelentett anyakönyvi eseményekre kell alkalmazni. [↑](#footnote-ref-1)
2. Módosította: a 3/2016.(II.22.) önkormányzati rendelet 1.§.- a. Hatályos: 2016.március 1.-től, rendelkezéseit a hatálybalépését követően bejelentett anyakönyvi eseményekre kell alkalmazni. [↑](#footnote-ref-2)
3. Hatályon kívül helyezte a 3/2016.(II.22.) önkormányzati rendelet 3.§.- a.” valamint az élettársi kapcsolatot létesíteni kívánók” szövegrészt. Hatályos: 2016.március 1.-től, rendelkezéseit a hatálybalépését követően bejelentett anyakönyvi eseményekre kell alkalmazni. [↑](#footnote-ref-3)
4. Hatályon kívül helyezte a 3/2016.(II.22.) önkormányzati rendelet 3.§.- a.” az egészségügyi és szociális intézményben, továbbá” szövegrészt. Hatályos: 2016.március 1.-től, rendelkezéseit a hatálybalépését követően

bejelentett anyakönyvi eseményekre kell alkalmazni. [↑](#footnote-ref-4)
5. Hatályon kívül helyezte a 3/2016.(II.22.) önkormányzati rendelet 3.§.- a. Hatályos: 2016.március 1.-től, rendelkezéseit a hatálybalépését követően bejelentett anyakönyvi eseményekre kell alkalmazni. [↑](#footnote-ref-5)
6. Módosította: a 3/2016.(II.22.) önkormányzati rendelet 2.§.- a. Hatályos: 2016.március 1.-től, rendelkezéseit a hatálybalépését követően bejelentett anyakönyvi eseményekre kell alkalmazni. [↑](#footnote-ref-6)